г., стр. 1).
 (3) Директива 2014/45/ЕС на Европейския парламент и на Съвета от 3 април 2014 г. относно периодичните прегледи за проверка на техническата изправност на моторните превозни средства и техните ремаркета и за отмяна на Директива 2009/40/ЕО (ОВ L 127, 29.4.2014 г., стр. 51).
 (4) Регламент (ЕС) No 165/2014 на Европейския парламент и на Съвета от 4 февруари 2014 г. относно тахографите в автомобилния транспорт, за отмяна на Регламент (ЕИО) No 3821/85 на Съвета относно контролните уреди за регистриране на данните за движението при автомобилен транспорт и за изменение на Регламент (ЕО) No 561/2006 на Европейския парламент и на Съвета за хармонизиране на някои разпоредби от социалното законодателство, свързани с автомобилния транспорт (ОВ L 60, 28.2.2014 г., стр. 1).
 (5) Регламент за изпълнение (ЕС) 2016/799 на Комисията от 18 март 2016 г. за прилагане на Регламент (ЕС) No 165/2014 на Европейския парламент и на Съвета по отношение на определянето на изискванията за конструкцията, изпитването, монтирането, експлоатацията и ремонта на тахографите и техните компоненти (ОВ L 139, 26.5.2016 г., стр. 1).
 (6) Директива 2014/31/ЕС на Европейския парламент и на Съвета от 26 февруари 2014 г. за хармонизиране на законодателствата на държавите членки за предоставянето на пазара на везни с неавтоматично действие (ОВ L 96, 29.3.2014 г., стр. 107).
 (7) Директива 2014/32/ЕС на Европейския парламент и на Съвета от 26 февруари 2014 г. за хармонизиране на законодателствата на държавите членки за предоставяне на пазара на средства за измерване (ОВ L 96, 29.3.2014 г., стр. 149).
 ПРИЛОЖЕНИЕ I
 ОБЩИ РАЗПОРЕДБИ ЗА БОРДОВОТО ОБОРУДВАНЕ ЗА ПРЕТЕГЛЯНЕ (OBW)
 1. Общи разпоредби
 1.1. В обхвата на настоящия регламент се включват следните видове системи на бордово оборудване за претегляне:
 а)
 динамична система: система на бордово оборудване за претегляне, която определя масата, като събира и обработва информация от параметри, които се регистрират, докато превозното средство е в движение — като например ускорения, теглителна или спирачна сила — и които не се проявяват, когато превозното средство е в покой;
 б)
 статична система: система на бордово оборудване за претегляне, която определя масата чрез информация, получавана от параметри, регистрирани когато превозното средство е в покой, като например налягането в пневматична възглавница.
 1.2. Изпълнението на настоящия регламент се извършва в два етапа:
 а)
 OBW — етап 1, посочен в точка 5.2;
 б)
 OBW — етап 2, посочен в точка 5.3.
 1.3. OBW изчислява общата маса, а като възможен вариант — и осовото натоварване.
 1.4. OBW включва следните елементи:
 а)
 устройство на моторното превозно средство (MVU), поставено в моторното превозно средство;
 б)
 по избор — устройство на ремаркето (TU), монтирано в ремаркето или полуремаркето;
 в)
 датчици;
 г)
 за етап 2 — станция на СИТС във всяко от превозните средства, което има MVU или TU.
 1.5. Всяко MVU или устройство на ремаркето (TU) може да се състои от една единица за обработка на информация или да е разделено на няколко различни единици.
 2. Устройство на моторното превозно средство (MVU)
 MVU изпълнява следните функции:
 а)
 получава данни за осовото натоварване от TU, ако има такова;
 б)
 събира от датчиците в моторното превозно средство данни